Die Browns het op 'n plaas daar bo in die noorde van Engeland gewoon waar dit in die winter soms baie koud word en die sneeu diep oor die aarde lê. Een oggend toe hulle uit die slaapkamers in die kombuis kom, het hulle opgemerk dat dit baie donker was. Iemand het die blinding opgetrek maar dit het nie baie verskil gemaak nie.
"Ons sal nie eens die voordeur kan oopmaak nie," het Bessie gesê. Maar die ander het net geglimlag. "O ja, ons sal," het Mnr. Brown gesê, "maar ons sal almal hard moet werk om 'n pad vir ons skoon te maak."
Elkeen het 'n graaf geneem en aan die werk gespring en nie te lank nie of hulle het 'n paadjie van die voordeur af oopgegrawe. Om hulle was alles spierwit so ver as die oog kon sien en net hier en daar het 'n boom of 'n buitegebou uitgesteek. Omtrent 'n myl daarvandaan kon hulle net die dak van die skooltjie sien uitsteek.
Hy het toe ook sommer dadelik begin aanstap. Sy groot skoene het diep in die kapok weggesak en sodoende het hy 'n harde pad gemaak waarop die kinders veilig kon loop.